Katia Cardenal
Store norske leksikon,Kunst og estetikk,Musikk,Populærmusikk,Verdensmusikk
Katia Cardenal er en nicaraguansk sanger og komponist, og et fremtredende navn i nicaraguansk musikk fra tidlig i 1980-årene. Under navnet Duo Guardabarranco utga hun sammen med sin bror Salvador Cardenal flere album fra 1982.
Katia Cardenal har delvis bodd i Norge siden 1997, og har her gjort seg bemerket med sine tolkninger av Alf Prøysens viser på spansk, på albumene Navegas por las costas/Prøysen på spansk og En Reveslandia – I bakvendtland (begge 1999), i samarbeid med blant andre gitaristen Tom S. Lund. Navegas por las costas/Prøysen på spansk ble solgt i over 25 000 eksemplarer. Hun har ellers blant annet utgitt Taube på spanska – Fragancia (2001) og et album med sanger av Silvio Rodriguez, Sueño de una noche verano (2002). Les mer i Store norske leksikon Musikk i Nicaragua Alf Prøysen